EkBass/fiwiki-20250220-pages-articles huggingface dataset:
Jacareí

Jacareí [zakare´i] on kaupunki Brasiliassa São Paulon osavaltiossa. Kaupunki on perustettu 1653. Jacareí sijaitsee 75 kilometriä São Paulosta koilliseen. Vuonna 2018 siellä asui 231 863 asukasta. Jacareí on hedelmällisen maanviljelyalueen kauppakeskus, jossa on elintarviketeollisuutta.CD-Facta 2005 == Lähteet== == Aiheesta muualla == Luokka:São Paulon kunnat
Jim Davis (näyttelijä)

Marlin "Jim" Davis (26. elokuuta 1909 – 26. huhtikuuta 1981) oli yhdysvaltalainen näyttelijä, joka muistetaan parhaiten Jock Ewingin roolista televisiosarjassa Dallas. Davis syntyi Missourissa ja menetti ainoan lapsensa (s. 1953) auto-onnettomuudessa vuonna 1970. Davis esiintyi Dallasissa vuodesta 1978 kuolemaansa asti. Sitä ennen hän oli tehnyt useita rooleja 1950-luvun lännenelokuvissa, ollut päähenkilönä kahdessa televisiosarjassa ja esiintynyt noin 200 kertaa muissa televisiosarjoissa. Davis kuoli syöpään 71-vuotiaana. Hänet haudattiin Forest Lawn Memorial Parkiin, Glendaleen. Hänellä on tähti Hollywood Walk of Famella. == Lähteet == Luokka:Yhdysvaltalaiset näyttelijät Luokka:Hollywood Walk of Fame Luokka:Vuonna 1909 syntyneet Luokka:Vuonna 1981 kuolleet
Paula Prentiss

Paula Prentiss (alk. Paula Ragusa; s. 4. maaliskuuta 1938) on yhdysvaltalainen näyttelijä. Vuonna 1968 hän oli ehdolla Emmy-palkinnon saajaksi roolistaan televisiosarjassa He & She. Hänellä on ollut rooleja muiden muassa elokuvissa Missä pojat, siellä tytöt (1960), Ansa – Parallax View (1974) ja Stepfordin naiset (1975). 1960-luvun alussa hänet tunnettiin Jim Huttonin vastanäyttelijänä. Tuleva näyttelijä syntyi Paula Ragusa -nimisenä sisilialaisille vanhemmille San Antoniossa, Texasissa. Prentiss on ollut vuodesta 1961 naimisissa näyttelijä-ohjaaja Richard Benjaminin kanssa, ja heillä on kaksi lasta, poika ja tyttö joka on balettitanssija. Myös hänen sisarensa Ann Prentiss on luonut uran näyttelijänä. == Lähteet == == Aiheesta muualla == * Luokka:Yhdysvaltalaiset elokuvanäyttelijät Luokka:Amerikanitalialaiset Luokka:Vuonna 1938 syntyneet Luokka:Elävät henkilöt
Richard Benjamin

Richard Benjamin (s. 22. toukokuuta 1938) on yhdysvaltalainen näyttelijä ja elokuvaohjaaja. Hän syntyi New Yorkissa ja on esiintynyt esimerkiksi elokuvissa Hyvästi Columbus (1969), Portnoyn tauti (1972) ja Tappokone (1973). Vuonna 1976 hän voitti parhaan miessivuosan Golden Globen roolista elokuvassa Aurinkoiset pojat (1975). Benjamin on ollut 26. lokakuuta 1961 alkaen naimisissa näyttelijä Paula Prentissin kanssa. Pari esiintyi yhdessä muun muassa televisiosarjassa He & She 1960-luvulla. Heillä on kaksi yhteistä lasta. Ohjauksia, joihin Benjamin on varsinkin myöhemmällä urallaan keskittynyt, ovat Vuosi huipulla (1982), Made in America (1993) ja Marci X (2003). ==Lähteet== == Aiheesta muualla == * Luokka:Yhdysvaltalaiset näyttelijät Luokka:Yhdysvaltalaiset elokuvaohjaajat Luokka:Golden Globe -palkinnon saajat Luokka:Vuonna 1938 syntyneet Luokka:Elävät henkilöt
Kanadan Grand Prix 1984

Kanadan Prix 1984 oli Formula 1 -sarjan osakilpailu, joka ajettiin 17. kesäkuuta 1984 Circuit Gilles-Villeneuvella Kanadassa. Kilpailun voitti Brabhamilla ajanut hallitseva maailmanmestari Nelson Piquet, jolle voitto oli kauden ensimmäinen. ==Kilpailu== Toisesta ruudusta lähtenyt Alain Prost nousi startissa kärkeen, mutta hän ei saanut kauan pitää johtopaikkaansa, sillä paalupaikalta lähtenyt Nelson Piquet otti kärkipaikan takaisin jo ensimmäisellä kierroksella. Piquet ja Prost jatkoivat kärkikaksikkona siihen asti kunnes Niki Lauda kiilasi kakkoseksi. Piquet'n alettua varmistella voittoaan Lauda pystyi hivenen saavuttamaan häntä. Piquet ajoi kerrankin maaliin saakka ja oli heti voittaja.Helsingin Sanomat 18.6.1984 == Tulokset == Sija Nro Kuljettaja Talli Kierrokset Aika/keskeytys Lähtöruutu Pisteet 1 1 Nelson Piquet Brabham-BMW 70 1.46.23,748 1 9 2 8 Niki Lauda McLaren-TAG 70 + 2,612 8 6 3 7 Alain Prost McLaren-TAG 70 + 1.28,032 2 4 4 11 Elio de Angelis Lotus-Renault 69 + 1 krs. 3 3 5 28 René Arnoux Ferrari 68 + 2 krs. 5 2 6 12 Nigel Mansell Lotus-Renault 68 + 2 krs. 7 1 7 19 Ayrton Senna Toleman-Hart 68 + 2 krs. 9 8 14 Manfred Winkelhock ATS-BMW 68 + 2 krs. 12 9 20 Johnny Cecotto Toleman-Hart 68 + 2 krs. 20 10 9 Philippe Alliot RAM-Hart 65 + 5 krs. 26 11 23 Eddie Cheever Alfa Romeo 63 Polttoaine loppu 11 DSQ 3 Martin Brundle Tyrrell-Ford 68 Hylättiin 21 Kesk. 17 Marc Surer Arrows-Ford 59 Moottori 23 Kesk. 16 Derek Warwick Renault 57 Runko 4 NC 21 Huub Rothengatter Spirit-Hart 56 Ei sijoittunut 24 DSQ 4 Stefan Bellof Tyrrell- Ford 52 Hylättiin 22 Kesk. 26 Andrea de Cesaris Ligier-Renault 40 Jarrut 10 Kesk. 2 Corrado Fabi Brabham-BMW 39 Turbo 16 Kesk. 18 Thierry Boutsen Arrows-BMW 38 Moottori 18 Kesk. 22 Riccardo Patrese Alfa Romeo 37 Ulosajo 14 Kesk. 6 Keke Rosberg Williams-Honda 32 Polttoainejärjestelmä 15 Kesk. 5 Jacques Laffite Williams-Honda 31 Turbo 17 Kesk. 10 Mike Thackwell RAM-Hart 29 Turbo 25 Kesk. 24 Piercarlo Ghinzani Osella-Alfa Romeo 11 Vaihdelaatikko 19 Kesk. 27 Michele Alboreto Ferrari 10 Moottori 6 Kesk. 25 François Hesnault Ligier-Renault 7 Turbo 13 == Muuta == *Paalupaikka: Nelson Piquet – 1.25,442 *Nopein kierros: Nelson Piquet – 1.28,763 (kierroksella 55) *Huub Rothengatterin ensimmäinen Grand Prix *Tyrrellin 200:s GP *Brabham saavutti 900 MM-pisteen rajan *BMW:n kymmenes kilpailun nopein kierros * Kilpailu Kanadasta radioitiin suorana Rinnakkaisella selostajana Höyry Häyrinen. ==Tilanne kuljettajien MM-sarjassa== Sija Kuljettaja Pisteet 1 Alain Prost 31,5 2 Niki Lauda 24 3 René Arnoux 16,5 Elio de Angelis 16,5 5 Derek Warwick 13 6 Keijo Rosberg 11 7 Michele Alboreto 9 Nelson Piquet 9 9 Patrick Tambay 7 10 Stefan Bellof 5 Nigel Mansell 5 12 Ayrton Senna 4 13 Eddie Cheever 3 Riccardo Patrese 3 15 Martin Brundle 2 Andrea de Cesaris 2 17 Thierry Boutsen 1 == Lähteet == Luokka:Formula 1 -kausi 1984 Luokka:Kanadan Grand Prix
Huub Rothengatter

Hubertus Rothengatter (s. 8. lokakuuta 1954 Bussum, Alankomaat) on entinen alankomaalainen Formula 1 -kuljettaja. Hän osallistui urallaan 30 osakilpailuun vuosina 1984–1986 saavuttamatta ainuttakaan MM-pistettä. Rothengatterin parhaaksi sijoitukseksi jäi Australian GP:sta 1985 saavutettu seitsemäs sija. Aika-ajoissa Rothengatter oli parhaimmillaan kahdeskymmens Etelä-Afrikan GP:ssä 1985. Rothengatterin ura on yksi pisimpiä niistä kuljettajista, jotka eivät ole saavuttaneet lainkaan pisteitä. Oman Formula 1 -uran jälkeen Rothengatter on toiminut maanmiehensä, Jos Verstappenin, managerina F1:sissä. ==Kaudet numeroina== Kausi Talli Sijoitus Kilpailut Pisteet Voitot Palkintosijat Paalupaikat Nopeimmat kierrokset Keskeytykset 1984 Spirit - 8 0 0 0 0 0 2 1985 Osella - 8 0 0 0 0 0 3 1986 Zakspeed - 14 0 0 0 0 0 9 Yhteensä (3 kautta) 30 0 0 0 0 0 14 == Lähteet == Luokka:Alankomaalaiset Formula 1 -kuljettajat Luokka:Vuonna 1954 syntyneet Luokka:Elävät henkilöt
Gene Adam

Gene Adam oli Iced Earth -yhtyeen alkuperäinen laulaja. Yhtyeen ensialbumin jälkeen hänet erotettiin, koska hän ei suostunut ottamaan laulutuntejahttp://www.metal-archives.com/bands/Iced_Earth/4. Hänet korvasi John Greely. Ennen Iced Earthia Adam oli laulaja Unearthed-nimisessä yhtyeessä Iced Earthin basistin Dave Abellin ja entisen kitaristin Randall Shawverin kanssa. Nykyään Adam asuu perheensä kanssa Floridassa. == Levytykset == * 1989 – Enter the Realm * 1991 – Iced Earth * 2004 – The Blessed and the Damned (kokoelmalevy) == Lähteet == Luokka:Iced Earth Luokka:Yhdysvaltalaiset metallimusiikin laulajat Luokka:Syntymävuosi puuttuu Luokka:Elävät henkilöt
Hilkka Silanen

Hilkka Ilta Tuulikki Silanen (31. tammikuuta 1908 Viipuri – 27. huhtikuuta 1989 Tampere)Kuolinilmoitus, Helsingin Sanomat 7.5.1989, s. A 4 Lehti HS Aikakoneessa (tilaajille) oli suomalainen näyttelijä. Hän oli uransa alkupuolen näyttelijänä monissa teattereissa, sittemmin ohjaajana Kotkan teatterissa 1957–1961 ja Tampereen teatterissa 1961–1979. Tampereen teatterissa hän oli ohjaajantyön ohella apulaisjohtajana 1963–1968. Häntä on arvostettu ohjaajana erityisesti nykydraaman tulkinnoista. Hänet palkittiin Pro Finlandialla 1964, ja vuodesta 1985 hän sai taiteilijaeläkettä. ==Lähteet== Luokka:Suomalaiset teatterinäyttelijät Luokka:Suomalaiset teatteriohjaajat Luokka:Pro Finlandia -palkitut Luokka:Vuonna 1908 syntyneet Luokka:Vuonna 1989 kuolleet
Sahalahden punakaarti

Sahalahden punakaarti syntyi kun marraskuussa 1917 työväki järjesti viikon kestäneen lakon vaatimuksenaan 8 tunnin työpäivä. Lakon aikana Lahdenkulman työväenyhdistys perusti järjestökaartin (eli punakaartin), johon liittyi vuoden loppuun mennessä 19 jäsentä.Elkelä 1997, 34 Punakaarti ei juurikaan toiminut ennen sotaa. Kun järjestö tarttui aseisiin vuonna 1918, siihen liittyi nopeasti useita jäseniä; kaiken kaikkiaan siihen kuului 131 jäsentä, joista noin kymmenen oli naisia. Sahalahden Punasen Kaartin Pataljoonassa oli yksi komppania ja siinä neljä plutoonaa.Elkelä 1997, 35 Punakaartin esikunta toimi Vilpeilän koululla. Sodan loputtua 48 punakaartilaista tuomittiin valtiorikosoikeudenkäynneissä. Kuolemaan ei tuomittu ketään, mutta 25 heistä menehtyi vankileirien kehnoihin oloihin.Elkelä 1997, 37 ==Lähteet== * Sahalahden punakaarti ja kansalaissota 1918 * ===Viitteet=== Luokka:Suomen sisällissodan punaiset sotilasyksiköt‎ Punakaarti
Lääketeknikko

Lääketeknikko on apteekkialan ammatillinen perustutkinto ja lääkealaan liittyvä ammatti. Lääketeknikoista suurin osa työskentelee apteekeissa. Muita mahdollisia työpaikkoja ovat muun muassa lääketeollisuus, lääketukkukaupat ja sairaala-apteekit. Lääketeknikon työtehtävät sisältävät erilaisia apteekkien ja muun lääkealan ei-farmaseuttisia työtehtäviä. Näitä ovat esimerkiksi tilausten tekeminen, kassapalvelu ja tietotekniikkaan liittyvät tehtävät. == Koulutus == Lääkealan perustutkinto on 2-3 vuotta kestävä ammatillinen perustutkinto. Se tarjoaa valmiuksia lääkealan erilaisten tietotekniikkaan, logistiikkaan ja asiakaspalveluun liittyviin tehtäviin sekä muuhun ei- farmaseuttiseen apteekkityöhön. Koska lääketeknikon tehtäviin ei ole muodollisia koulutusvaatimuksia, voi lääketeknikkona työskennellä myös muun koulutustaustan omaavia henkilöitä. == Lääketeknikon työnkuva == Tyypillisiä lääketeknikon tehtäviä ovat apteekin erilaiset logistiikkatehtävät. Nämä sisältävät esimerkiksi lääkkeiden tilaamisen, tilausten tarkastamisen ja varastoinnista huolehtimisen. Myös asiakaspalvelu, kuten kassatyöskentely, kuuluu usein lääketeknikon työnkuvaan. Lisäksi tehtäviin voi lukeutua esimerkiksi laskutusta, arkistointia, markkinointia, somistamista sekä tietotekniikkaan liittyviä tehtäviä. Toisin kuin apteekin farmaseuttinen henkilöstö proviisorit ja farmaseutit, lääketeknikko ei saa antaa apteekissa lääkeneuvontaa eikä toimittaa reseptilääkkeitä. == Lähteet == Luokka:Farmasia Luokka:Toisen asteen tutkinnot Luokka:Ammatit
Alain Bernard

Alain Bernard (1. maaliskuuta 1983 Aubagne) on ranskalainen uimari ja olympiamitalisti. Bernard alitti ensimmäisenä uimarina 100 metrin vapaauinnissa pitkällä radalla 47 sekunnin rajan uituaan Ranskan mestaruuskilpailuissa huhtikuussa 2009 ajan 46,94. Hän piti keväällä 2008 viikon verran hallussaan myös 50 metrin vapaauinnin maailmanennätystä ajalla 21,50, mutta Australian Eamon Sullivan alitti sen kahdesti Australian olympiakarsinnoissa, ensin ajalla 21,41 ja myöhemmin 21,28. Bernard ei voinut osallistua vuoden 2004 kesäolympialaisiin Ateenassa sairauden takia. Hän voitti pronssia vuoden 2007 uinnin maailmanmestaruuskilpailuissa Melbournessa 4 × 100 metrin vapaauinnissa. Ensimmäisen olympiamitalinsa Bernard voitti Pekingissä 2008, kun Ranskan 4 × 100 metrin vapaauintiviestijoukkue sijoittui Yhdysvaltojen jälkeen hopealle. Samoissa kisoissa hän voitti kultamitalin 100 metrin vapaauinnissa ajalla 47,21. Pronssille hän ylsi vielä 50 metrin vapaauinnissa. Rooman MM-kilpailuissa 2009 hän sai hopeaa 100 metrin vapaauinnissa ja kuului Ranskan pronssijoukkueeseen 4 × 100 metrin vapaauintiviestissä. Shanghain MM-kilpailuissa 2011 hän sai hopeaa 4 × 100 metrin vapaauintiviestissä ja pronssia 50 metrin vapaauinnissa. Lyhyen radan MM-kilpailuissa hän on saanut yhden viestikullan. Bernardilla on myös viisitoista Euroopan-mestaruusmitalia, seitsemän pitkältä radalta ja kahdeksan lyhyen radan kilpailuista. Lyhyen radan Euroopan mestaruuden hän voitti 100 metrin vapaauinnissa Debrecenissä 2007 ja pitkällä radalla tuli Euroopan mestaruus 50 ja 100 metrin vapaauinnissa Eindhovenissa 2008 sekä 100 metrin vapaauinnissa Budapestissa 2010. Lisäksi hän on voittanut viestimestaruuksia. Lontoon kesäolympialaisissa 2012 Bernard oli mukana Ranskan alkueräjoukkueessa 4×100 m vapaauintiviestissä. Matkan loppukilpailussa Ranskan joukkue nousi lopussa voittoon ohi Yhdysvaltain joukkueen, joten Bernard kasvatti olympiavoittojensa määrän kahteen. ==Lähteet== *Tulokset ja ennätykset swimrankings.net -sivustolla ===Viitteet=== Luokka:Ranskalaiset uimarit Luokka:Ranskalaiset olympiavoittajat Luokka:Vuonna 1983 syntyneet Luokka:Elävät henkilöt
Totte Mannes

Totte Mannes, os. Toini Halme (s. 15. maaliskuuta 1933 Kajaani) on suomalainen taidemaalari. Madridissa asuva Mannes on opiskellut Taideteollisessa korkeakoulussa vuosina 1951-52 ja 1958-59 sekäa Tukholmassa Reybekielin taidekoulussa vuosina 1961-1962.Muotokuvia Totte Manneksen elämän varrelta. Suomen Madridin-instituutti. Viitattu 3.7.2024.Totte Mannes. Kuvataiteilijamatrikkeli. Viitattu 3.7.2024. == Julkaisut == *Tummien laulujen maa (1967 Tammi). Mannesin kuvittama matkakirja Kolumbiasta. *Pääkallotanssi Meksikossa (1968 Tammi). Mannesin piirroksin kuvittama matkakirja Meksikosta. *Taiteilijaihminen (1974 Hyvinkään Kirjapaino). 22 espanjalaisen kuvataiteilijan haastatteluja Madridissa talvella 1973–74. Kuvitettu. *Ars gratia artis (1982 Hyvinkään Kirjapaino). Totte Mannesin tuotantoa vuosilta 1974–82. ==Lähteet== ==Aiheesta muualla== *http://pohjalainentaiteilijaliitto.fi/jasenet/mannes-totte/ *http://www.kuvataiteilijamatrikkeli.fi/fi/taiteilijat/1995 *http://www.flickr.com/people/tottemannes Luokka:Suomalaiset taidemaalarit Luokka:Vuonna 1933 syntyneet Luokka:Elävät henkilöt
Wuthering Heights

Wuthering Heights voi tarkoittaa seuraavia: * Humiseva harju (Wuthering Heights), Emily Brontën romaani * Wuthering Heights, Brontën romaanin useiden filmatisointien alkuperäisnimi: ** Humiseva harju, William Wylerin ohjaama elokuva vuodelta 1939 ** Humiseva harju, Robert Fuestin ohjaama elokuva vuodelta 1970 ** Humiseva harju, Peter Kosminskyn ohjaama elokuva vuodelta 1992 ** Humiseva harju, David Skynnerin ohjaama elokuva vuodelta 1998 ** Humiseva harju, Coky Giedroycin ohjaama elokuva vuodelta 2009 ** Humiseva harju, Andrea Arnoldin ohjaama elokuva vuodelta 2011 * ”Wuthering Heights”, Kate Bushin kappale * Wuthering Heights, parodinen ranskalainen roolipeli * Wuthering Heights, tanskalainen heavy metal -yhtye.
John Whitaker

John Whitaker MBE (s. 5. elokuuta 1955) on brittiläinen esteratsastaja ja olympiamitalisti. Hän on kilpaillut Ryan's Son-, Milton- ja Gammon-nimisillä hevosilla esteratsastuksessa. Hänen vaimonsa nimi on Clare ja heillä on kolme lasta, Joanne, Louise ja Robert. Robert Whitaker on menestyksekkäästi kilpaillut esteratsastuksessa. Myös John Whitakerin pikkuveli Michael Whitaker on esteratsastuksen olympiamitalisti. John Whitaker (equestrian).jpg Hessischen Ministerpräsidenten John Whitaker auf Maximilian 3 mk.jpg John Whitaker 1.jpg WPT2013-CSI5-01-John Whitaker-Argento-1.JPG Luokka:Brittiläiset esteratsastajat Luokka:Brittiläiset olympiamitalistit Luokka:Vuonna 1955 syntyneet Luokka:Elävät henkilöt
Isa ibn Salman Al Khalifa

Isa ibn Salman Al Khalifa (, 3. kesäkuuta 1933 – 6. maaliskuuta 1999) oli Bahrainin emiiri vuosina 1961–1999. Khalifa nousi valtaistuimelle isänsä Salman ibn Hamadin kuoltua vuonna 1961. Hänen aikanaan Bahrain saavutti itsenäisyyden Britanniasta. Emiirin kuoltua 65-vuotiaana hänen seuraajakseen nousi hänen vanhin poikansa Hamad ibn Isa Al Khalifa, jonka titteli vaihtui vuonna 2002 kuninkaaksi. Bahrainin pääkaupunki Manamassa vuonna 2008 avattu Kulttuurikeskus Isa on nimetty hänen mukaansa. Keskukseen on sijoittunut muun muassa Bahrainin kansalliskirjasto ja kansallisarkisto. ==Lähteet== Khalifa, Isa ibn Salman Al Luokka:Vuonna 1933 syntyneet Luokka:Vuonna 1999 kuolleet
Wuthering Heights (yhtye)

Wuthering Heights on tanskalainen metalliyhtye. Yhtyeen musiikki on sekoitus progressive-, folk- ja power metalia. Se perustettiin vuonna 1989, ja se on tunnettu myös nimillä Minas Tirith ja Vergelmir. Nykyisekseen nimi vakiintui vuoden 1997 Within-demoon mennessä, ja kaksi vuotta myöhemmin tuon demon uudelleenäänitetty versio julkaistiin yhtyeen debyyttialbumina yhdysvaltalaisen The Laser’s Edge -levy-yhtiön kautta. Kitaristi Erik Ravn on yhtyeen ainoa jäljellä oleva alkuperäisjäsen, muut nykykokoonpanon jäsenistä ovat liittyneet yhtyeeseen 2000-luvulla. Vaikka yhtye on ottanut nimensä Emily Brontën romaanista Humiseva harju, sen kappaleissa ei ole juuri viitteitä klassiseen kirjallisuuteen. Sen sijaan sanoituksissa on Tolkien-teemoja ja new age -tyyppistä mystiikkaa. == Jäsenet == * Martin Arendal – kitara * Nils Patrik Johansson – laulu * Andreas Lindahl – kosketinsoittimet * Teddy Möller – basso * Erik Ravn – kitara * Morten Gade Sørensen – rummut == Julkaisut == Studioalbumit * * * * * Demot * * * == Aiheesta muualla == * Wuthering Heightsin virallinen sivusto * Wuthering Heights levy-yhtiö Locomotivin sivustolla Luokka:Tanskalaiset power metal -yhtyeet Luokka:Tanskalaiset progressiiviset metalliyhtyeet
Maramureș (piirikunta)

Maramureș () on piirikunta Romanian Maramureșin historiallisella alueella. Piirikunnan pääkaupunki on Baia Mare. Sen pinta-ala on 6 304 km² ja siellä on noin 472 335 asukasta (vuonna 2014). == Maantiede == Piirikunnan pinta-ala on yhteensä 6 304 km², mistä 43 % on Rodnavuoristoa. Piirikunnan lävitse virtaa Tisza. Maramureșin piirikunta rajautuu idässä Suceavan piirikuntaan, lännessä Satu Maren piirikuntaan, etelässä Sălajin, Clujin ja Bistrița-Năsăudin piirikuntiin sekä pohjoisessa Ukrainan Ivano-Frankivskin ja Taka-Karpatian alueisiin. == Kaupungit ja kunnat == === Kaupungit === * Baia Mare * Sighetu Marmației * Baia Sprie * Borșa * Cavnic * Seini * Târgu Lăpuș * Vișeu de Sus === Kunnat === *Ardusat *Ariniș *Asuaju de Sus *Băița de sub Codru *Băiuț *Bârsana *Băsești *Bicaz *Bistra *Bocicoiu Mare *Bogdan Vodă *Boiu Mare *Botiza *Budești *Călinești *Câmpulung la Tisa *Cernești *Cicârlău *Coaș *Coltău *Copalnic-Mănăștur *Coroieni *Cupșeni *Desești *Dragomirești *Dumbrăvița *Fărcașa *Gârdani *Giulești *Groși *Groșii Țibleșului *Ieud *Lăpuș *Leordina *Mireșu Mare *Moisei *Oarța de Jos *Ocna Șugatag *Oncești *Petrova *Poienile de sub Munte *Poienile Izei *Recea *Remetea Chioarului *Remeți *Repedea *Rona de Jos *Rona de Sus *Rozavlea *Ruscova *Săcălășeni *Săcel *Săliștea de Sus *Sălsig *Săpânța *Sarasău *Satulung *Șieu *Șișești *Șomcuta Mare *Strâmtura *Suciu de Sus *Tăuții-Măgherăuș *Ulmeni *Vadu Izei *Valea Chioarului *Vima Mică *Vișeu de Jos == Väestö == Vuoden 2011 väestönlaskennan mukaan piirikunnassa oli 461 290 asukasta ja sen väestötiheys oli 73,17 asukasta neliökilometrillä. Piirikunnan asukkaista romanialaisia on 82,02 %, unkarilaisia 9,07 % ja romaneja 1,7 %.National Institute of Statistics, "Populația după etnie" Vuosi Piirikunnan väestönkasvuNational Institute of Statistics, "Populaţia la recensămintele din anii 1948, 1956, 1966, 1977, 1992 şi 2002" 1948 321 287 1956 367 114 1966 427 645 1977 492 860 1992 540 099 2002 510 110 2006 516 562 2011 461 290 == Katso myös == * Hilpeä hautausmaa * Maramureșin puukirkot == Lähteet == == Aiheesta muualla == * Piirikunnan viralliset internetsivut Luokka:Romanian piirikunnat Luokka:Romanian historialliset alueet
Suomen Näytelmäkirjailijat ja Käsikirjoittajat

Suomen Näytelmäkirjailijat ja Käsikirjoittajat – Finlands Dramatiker och Manusförfattare ry (vuoteen 2012 Suomen Näytelmäkirjailijaliitto – Finlands Dramatikerförbund r.y.) on kirjailijoiden perustama järjestö, joka on toiminut vuodesta 1921. Liitossa on yli 600 jäsentä, jotka kirjoittavat näytelmiä ja elokuva-, televisio-, kuunnelmakäsikirjoituksia. Jäsenistöön kuuluu suomen- ja ruotsinkielisiä kirjailijoita. Yhdistys on jakanut vuodesta 1975 Kiitos kotimaisesta näytelmästä -adressin teatterille, jonka ohjelmistossa on ollut paljon kotimaisia näytelmiä. Vuodesta 1985 alkaen se on myöntänyt myös Lea- palkinnon parhaalle kotimaiselle näytelmätekstille ja vuodesta 2011 alkaen Sylvi-palkinnon parhaalle elokuvan tai televisio-ohjelman käsikirjoitukselle. Yhdistys ylläpitää suomalaisen näytelmäkirjallisuuden sähköistä kirjastotietokantaa Näytelmät.fi. Palvelussa on teatterintekijöiden luettavissa lähes 6 000 tekstiä. ==Lähteet== ==Aiheesta muualla== *Järjestön verkkosivut Luokka:Suomalaiset teatterialan järjestöt
Karjalan Marjaana (vuoden 1997 albumi)

Karjalan Marjaana on vuonna 1997 julkaistu 20 suosikkia -sarjaan kuuluva Tulipunaruusujen kokoelmalevy. == Kappaleet == # # # # # # # # # # # # # # # # # # # # Luokka:Vuoden 1997 kokoelma-albumit Luokka:Tulipunaruusujen albumit
Megiddo (kibbutz)

thumb|230px|Megiddon kibbutz etualalla, taustalla kohoaa Tel Megiddo Megiddo () on kibbutz, eli maatalouskollektiivi, Israelin Pohjoisella hallintoalueella. Lähellä Megiddoa on Raamatussakin mainittu merkittävä arkeologinen kukkula Tel Megiddo ja useiden Megiddon taistelujen tapahtumapaikkoja. Tel Megiddo on myös Raamatun mukaan Harmageddonin taistelupaikka. == Aiheesta muualla == *Megiddon kibbutzin turisti-info Luokka:Israelin maantiede
Romantiikkaa ruusutarhassa (vuoden 2002 albumi)

20 suosikkia – Romantiikkaa rusutarhassa on vuonna 2002 julkaistu Tulipunaruusujen kokoelmalevy. == Kappaleet == # Romantiikkaa rusutarhassa (2:52) # Odotan sinua nina (2:27) # Pohjola (2:48) # Hei vaan heilat entiset (2:32) # Silloin ruusut kukkivat (2:48) # Niin paljon kauniita tyttöjä (2:44) # Tänne kulkemaan kuulun (2:35) # Tammerkoski (2:46) # Viimeinen ruusu (4:01) # Naisten puolituntinen (1:55) # Metsurin vaimo (2:35) # Viimeinen humppa (2:37) # Sirpaleet (3:06) # Kadotettu nuoruus (3:12) # Keltainen ruusu (3:12) # Partsaanivalssi (3:14) # Rakkauskirjeitä hiekassa (3:16) # Hiekkaa (3:47) # Silmät niinkuin mantelit (3:12) # Violetta (4:00) ==Katso myös== * 20 suosikkia -sarjan muut levyt Luokka:Vuoden 2002 kokoelma-albumit Luokka:Tulipunaruusujen albumit
Tangon taikaa

20 suosikkia – Tangon taikaa on vuonna 1999 julkaistu Veikko Ahvenaisen kokoelmalevy. == Kappaleet == # Muuttolintujen lähtö (3:22) # Pieni sydän (2:47) # Kaukainen ystäväni (3:33) # La Cumparsita (4:13) # Iltatähti (3:30) # Casablancan yö (3:08) # Lasihelmiä (2:56) # Kukkia Andeilta (4:35) # Helmiä etelästä (3:54) # Ilta Välimerellä (4:31) # Ruusuhuulesi (3:44) # Aamun sarastaessa (3:25) # Lumihiutaleita (2:52) # Sinua kaipaan (3:02) # Punaiset lehdet (3:31) # Carmelita (3:23) # Adios senorita (4:14) # Syysiltana (3:34) # Särkyneitä toiveita (3:59) # Tango Amazonas (3:48) ==Katso myös== * 20 suosikkia -sarjan muut levyt Luokka:Vuoden 1999 kokoelma-albumit Luokka:Veikko Ahvenaisen albumit
Klassikko (täsmennyssivu)

Klassikko tai Klassikot voi tarkoittaa ainakin seuraavia asioita: * klassikko, jokin arvostettu ja esimerkillinen teos miltä tahansa taiteen tai tieteen alueelta * klassinen vene * Maantiepyöräilyn klassikot, maantiepyöräilyn arvostetuimmat yhden päivän kisat * Klassikko, Kari Hotakaisen kirjoittama romaani ** Klassikko, Kari Hotakaisen romaaniin perustuva vuonna 2001 valmistunut elokuva * Klassikko, El Clásico, Real Madridin ja FC Barcelonan välinen jalkapallo-ottelu * Klassikot, suomalainen harrasteautoiluun keskittynyt aikakauslehti == Musiikki == === Albumit === * Klassikko, Kapasiteettiyksikön albumi vuodelta 2002 * Klassikot (51koodia-yhtyeen albumi), 2013 * Klassikot (Hassisen koneen albumi), 2013 * Klassikot (Pojat- yhtyeen albumi), 2013 * Klassikot (Saara Suvannon albumi), 2000 * Klassikot (Yön albumi), 2013 * Klassikot – Ne surkeimmat, Virtanen-yhtyeen kokoelma- albumi vuodelta 1990
Kesäillan valssi (albumi)

Kesäillan valssi on vuonna 1996 julkaistu, 20 suosikkia -sarjaan kuuluva Veikko Ahvenaisen kokoelmalevy. == Kappaleet == # # # # # # # # # # # # # # # # # # # # Luokka:Vuoden 1996 kokoelma-albumit Luokka:Veikko Ahvenaisen albumit
IS-tähtikisa (jalkapallo)

IS-tähtikisa on Ilta-Sanomien ylläpitämä kilpailu, jossa Suomen jalkapallon pääsarjan kunkin ottelun kolmelle parhaalle pelaajalle annetaan 1–3 tähteä. Kentän paras saa kolme tähteä, toiseksi paras kaksi ja kolmanneksi parhaaksi katsottu yhden tähden. Kauden lopussa eniten tähtiä saanut on voittaja. Tähdet myöntää raati, jossa on aina lehden edustaja sekä pari muuta julkisuutta tai jalkapalloperhettä edustavaa raatilaista. Valeri Popovitš on voittanut kisan ennätykselliset viisi kertaa. == Tähtikisan voittajat == * 1983 Mika Lipponen, TPS * 1984 Heikki Suhonen, TPS * 1985 Jukka Ikäläinen, KePS * 1986 Ismo Lius, Kuusysi * 1987 Jarmo Alatensiö, PPT * 1988 Ismo Lius, Kuusysi * 1989 Jari Litmanen, Reipas * 1990 Jari Litmanen, Reipas * 1991 Jari Litmanen, HJK * 1992 Vasili Karatajev, RoPS * 1993 Piracaia, Jazz * 1994 Alexei Eremenko Senior, Jaro * 1995 Valeri Popovitš, Haka * 1996 Luiz Antonio, Jazz * 1997 Alexei Eremenko Senior, Jaro * 1998 Zeddy Saileti, RoPS * 1999 Valeri Popovitš, Haka * 2000 Shefki Kuqi, Jokerit * 2001 Antti Pohja, TamU * 2002 Jari Niemi, TamU * 2003 Valeri Popovitš, Haka * 2004 Fredrik Svanbäck, Jaro * 2005 Valeri Popovitš, Haka * 2006 Farid Ghazi, HJK * 2007 Valeri Popovitš, Haka * 2008 Mikko Hyyrynen, Jaro Luokka:Veikkausliiga Luokka:Suomalaiset jalkapallopalkinnot
Pullo hunajaa

Pullo hunajaa on Miljoonasade-yhtyeen ensimmäinen kokoelma-albumi. Se julkaistiin 30. syyskuuta 1992. Albumi on ylittänyt kultalevyn rajan. Iltalehden Tommi Parkkonen kirjoitti uutuuskokoelmasta, ettei ole koskaan pitänyt Miljoonasateen läpimurtokappaleesta ”Lapsuuden sankarille”, mutta muusta tuotannosta kyllä. Kokoelman aloittava yhtyeen nimikkokappale ”Miljoonasade” on hänen mielestään ”ehkä hienoin viisiminuuttinen, mitä Suomessa on koskaan tehty”. == Kappaleet == Kaikki kappaleet sanoittanut Heikki Salo ja sovittanut Miljoonasade, ellei toisin mainittu. # (säv. Matti Nurro & Heikki Salo) # (säv. Salo) # (säv. Nurro) # (säv. Nurro & Salo) # (säv. Salo) # (säv. Nurro) # (säv. Salo, sov. Janne Louhivuori & Miljoonasade) # (säv. Nurro & Salo, sov. Louhivuori & Miljoonasade) # (alkup. Jockey Full of Bourbon, säv. Tom Waits) # (säv. Nurro, sov. Louhivuori & Miljoonasade) # (säv. Salo, sov. Louhivuori & Miljoonasade) # (säv. Nurro & Salo, sov. Miljoonasade & Janne Louhivuori) # (säv. Ari Laaksonen, sov. Louhivuori & Miljoonasade) # (säv. Nurro) # (säv. Jarmo Hovi) # (säv. Salo, sov. Louhivuori & Miljoonasade) # (säv. Olli Heikkinen) # (säv. Salo) == Tuotanto == * Janne Louhivuori – tuottaja * Juha Laakso – äänittäjä, miksaaja (kappaleet 1–5, 7–11, 14 ja 18, Takomo Studiot; kappaleet 6, 12 ja 13, Finnvox Studiot * Dan Tigerstedt – äänittäjä, miksaaja (kappaleet 15–17, Finnvox) * Pauli Saastamoinen – masteroija * Michael Aston – kuvat * Eero Heikkinen – layout == Lähteet == == Aiheesta muualla == * Pullo hunajaa Discogsissa Luokka:Vuoden 1992 kokoelma-albumit Luokka:Miljoonasateen albumit Luokka:Janne Louhivuoren tuottamat albumit
Oon elänyt tän ennenkin

20 suosikkia – Oon elänyt tän ennenkin on vuonna 2001 julkaistu Eija Ahvon kokoelmalevy. == Kappaleet == # Lasinen vuori (3:15) # Sireenit (4:20) # Pidän sinua rintaani vasten (2:18) # Halusin yksin olla (3:46) # Laulu Saaralle (2:54) # Lasimaalaus (4:52) # Varjot (4:52) # Tuhkimon pako (2:40) # Sov nu, sov (3:21) # Huhtikuinen yö (3:42) # Oon elänyt tän ennenkin (4:39) # Kirpparilla (3:54) # Tanjuskan angiina (4:02) # Medaljonki (4:35) # Puin leningin (3:04) # Kruunaa, klaavaa (4:36) # Haaveile vain (3:23) # Aurinko (3:02) # Kesä on kesä (4:12) # Mehiläinen (3:46) ==Katso myös== * 20 suosikkia -sarjan muut levyt Luokka:Vuoden 2001 kokoelma-albumit Luokka:Suomalaiset iskelmäalbumit
Savonius-roottori

Savonius-roottori on suomalaisen Sigurd Savoniuksen 1920-luvulla kehittämä pystyakselinen tuuliturbiini, jonka rakennetta kuvaa parhaiten ilmaisu kahdesta lomittain asennetusta tynnyrinpuolikkaasta. Turbiinin poikkileikkaus on katkenneen ja hivenen lomitetun S-kirjaimen muotoinen.U.S.Patent 1697574 ja 1766765 == Rakenne == Turbiinin etuja ovat yksinkertainen rakenne ja riippumattomuus tuulen suunnasta. Savonius-roottorin hyötysuhteena pidetään yleisesti 12–15 prosenttia. Oikeilla toimenpiteillä ja mitoituksella hyötysuhde voidaan kuitenkin kaksinkertaistaa. Tehoa voidaan nostaa suppenevilla ja avartavilla tuulenohjaimilla. Huonoja puolia taas ovat roottorin asennosta riippuva käynnistysmomentti ja epätasainen pyörimisliike. Pyörimisen epätasaisuutta voidaan vähentää asentamalla kaksi roottoria päällekkäin 90° kulmaan toisiinsa nähden. Pyöriessään Savonius-roottori aiheuttaa voimakkaita poikittaisvoimia, jotka rasittavat tukirakenteita ja laakereita, joten kovin suuria laitoksia siitä ei voi rakentaa.Tuulensilmä 3/1994. Turbiinista on tehty lukuisia muunnelmia, joista merkittävin lienee niin ikään suomalainen windside-roottori. === Jatkokehitys === ”Lytistetty” Bach-malli, jossa läpivirtauskanava on 112 asteen kulmasta (ulkoreunan säteen suhteen) alkaen suora, saavuttaa parhaimmillaan 23-24 prosentin hyötysuhteen. Jatkokehitystyötä ovat tehneet muun muassa Modi, Ushiyama ja Nagain. === Mitoitusohjeita === * Päätylevyjen tulee olla viisi prosenttia halkaisijaa suuremmat * Siivet tulee kiinnittää vain päistään – ei siis roottoreita toisiinsa, koska ilmaraossa ei saa olla esteitä. * Muotosuhde korkeus : halkaisija = 6 : 8 antaa paremman suorituskyvyn, mutta muotosuhde 2 on taloudellisesti optimaalinen. * Siivekkeiden 20 prosentin väli heikentää hyötysuhdekerrointa 8 prosenttia. Savoniuksen mukaan läpisyötön leveys 1/3–3/5. * Siivekkeiden määrää ei pidä lisätä yli kahden. == Käyttökohteet == Savonius-roottoreiden perinteinen käyttökohde on vesipumpussa ja talon katolla, ilmanvaihtoputken päässä pyörivä roottori, jonka alapuoliset lavat imevät ilmaa hormista. Pieniä Savonius-turbiineja käytetään toisinaan huomion herättäjinä maassa jalustalla pyörivissä mainoksissa. Oulussa Koskenniskassa sijaitseva taiteilija Pekka Jauhiaisen Synergia-taideteos koostuu viidestä värikkäästä Savonius-roottorin mukaelmasta. Veistos valaistaan turbiinien tuottamalla sähköllä.Hannu Katajamäki: Aikaansaava alue: tiivistys tähdellisimmästä, Pietarsaaren Seutu == Katso myös == * Windside-roottori == Lähteet == * * * * * === Viitteet === == Aiheesta muualla == *PRH, Innogalleria: Sigurd J. Savonius, The wing-rotor in theory and practice, Helsingfors (pdf) * Savonius-Rotor Luokka:Tuuliturbiinit
Sokeripala (albumi)

20 suosikkia – Sokeripala on vuonna 1999 julkaistu Markus Allanin kokoelmalevy. == Kappaleet == # Sokeripala (3:12) # Yhden illan ystävä (2:53) # Liljankukka (2:30) # Mustalaistyttö (2:56) # Elämän valtatiellä (2:33) # Soidessa tangon ja loisteessa kuun (2:31) # Syksyn tuuli vei onneni (2:40) # Sydän oletko rakastunut (3:11) # Kaiken vaihtaisin tangoon (2:55) # Kerran saapuu yö (3:02) # Kaipaan kahta sanaa (3:10) # Mustalaisen kaipaus (2:56) # Kadun kiiltoa (2:21) # Turhaanko (2:39) # Punatukkaiselle tytölleni (3:20) # Miksi jätit minut (3:05) # Syysillan muistoja (3:16) # Sateinen ilta (3:43) # Sua moiti en (3:11) # Silmät siniharmaat (3:26) ==Katso myös== * 20 suosikkia -sarjan muut levyt Luokka:Vuoden 1999 kokoelma-albumit Luokka:Suomalaiset iskelmäalbumit Luokka:Markus Allanin albumit
Colin Kolles

Colin Kolles (ent. Călin Colesnic,http://www.dentistry.co.uk/news/31-German- dentist-takes-on-Jordan-F1-racing-team s. 13. joulukuuta 1967 Timișoara, Romaniahttp://www.hispaniaf1team.com/en/team/operational-staff) on romanialais-saksalainen autourheiluvaikuttaja ja WEC-sarjassa kilpailevan Vanwall Racing Teamin tallipäällikkö. Parhaiten hänet tunnetaan Formula 1:ssä kilpailleen HRT-tallin entisenä tallipäällikkönä kausina 2010–2011. Kolles aloitti tallipäällikön uransa johtamalla F3 Euroseriesissä kahta tallia: Kolles Racingia ja TME Racingia.http://www.motorsport.com/news/article.asp?ID=358090&FS;=F1 Kolles nousi Force India -tallin tallipäälliköksi kun sijoitusyhtiö Midland Group osti vuoden 2005 alussa silloisen Jordan-tallin ja nimesi Kollesin sen johtoon. Kaudella 2008 talli toimi nimellä Force India. Hän oli mukana F3-luokassa lyhytikäiseksi jääneellä Kolles & Heinz Union -tallilla vuonna 2009.http://www.kolles.biz/futurecom-tme/page.php?pageID=2 Team Kolles oli mukana myös DTM-sarjassa vuosina 2006–09 nimellä Team Kolles Futurecom-TME. Kolles siirtyi ennen kauden 2010 alkua uuden Hispania Racing -tallin tallipäälliköksi. Hän erosi tehtävästään kauden 2011 päätteeksi. Collesin oli tarkoitus palata Formula 1 -kaudelle 2015 uuden tallin, Forza Rossa Racingin kanssa, mutta hanke ei koskaan toteutunut. == Lähteet == Luokka:Formula 1 -tallipäälliköt Luokka:Saksalaiset henkilöt Luokka:Vuonna 1967 syntyneet Luokka:Elävät henkilöt
Via Maris

Via Maris on moderni nimi muinaiselle kauppatielle, joka yhdisti Egyptin Syyriaan, Vähään-Aasiaan ja Mesopotamiaan. Yhdessä Via Traiana novan kanssa Via Maris oli alueen merkittävin kauppareitti. Via Maris lähti Egyptistä Selestä (nyk. al-Qantara) Pelusionin läpi ja Siinain niemimaan pohjoisrantaa. Siellä tie kulki Kanaaninmaan rantaa läpi Gazan, Askalonin, Ashdodin, Ioppen ja Doran, josta se kääntyi itään Tel Megiddon ja Jisreelin tasangon suuntaan päätyen lopulta Tiberiakseen Genesaretinjärven rannalle. Järveltä matka jatkui kohti pohjoista läpi Magdalan, Kapernaumim ja Tel Hazorin, josta se nousi hiljalleen Golanin kukkuloille ja päättyi Damaskokseen, josta matkaajat pystyivät jatkamaan Via Traiana Novalla. == Aiheesta muualla == Luokka:Kauppareitit Luokka:Muinainen Lähi-itä
Mike Gascoyne

Michael ”Mike” Gascoyne (s. 2. huhtikuuta 1963 Norwich, Yhdistynyt kuningaskunta) on Formula 1 -sarjan Caterham F1 Team -tallin tekninen johtaja. Gascoyne on työskennellyt uransa aikana useissa F1-talleissa, kuten teknisenä johtajana Jordanilla, Benettonilla, Renault’lla ja Toyotalla. Gascoyne siirtyi Toyotalta Spyker F1 -talliin loppuvuodesta 2006 ja jatkoi samoissa tehtävissä tallin vaihdettua omistajaansa ja nimeään Force Indiaksi. Gascoyne sai kuitenkin potkut tallista loppuvuodesta 2008. Vuonna 2009 Lotus Racing -talli hyväksyttiin kaudelle , jonka teknisenä johtajana Gascoyne työskenteli kauteen asti, kunnes siirtyi Caterham Groupin teknisen osaston johtoon. ==Lähteet== == Aiheesta muualla == * Kotisivut] Luokka:Formula 1 -tallien työntekijät Luokka:Brittiläiset henkilöt Luokka:Vuonna 1963 syntyneet Luokka:Elävät henkilöt
Afsluitdijk

Afsluitdijk () on 35 kilometriä pitkä patorakennelma Alankomaissa. Vuonna 1933 valmistunut pato rakennettiin erottamaan Pohjanmereen kuulunut Zuiderzeen lahti järveksi, jolle annettiin nimi IJsselmeer. Patoa pitkin kulkee Eurooppatie E22 Pohjois-Hollannin provinssin Den Oeverista Friisinmaan provinssin Surchiin. == Lähteet == == Aiheesta muualla == Luokka:Alankomaiden rakennukset ja rakennelmat Luokka:Padot maittain
Megiddon taistelu (1400-luku eaa.)

Megiddon taistelu käytiin 1400-luvulla eaa., mutta tarkasta vuodesta ja päivämäärästä ei ole varmuutta. Taistelussa olivat vastakkain Uuden valtakunnan faarao Thutmosis III:n Egypti ja Kanaaninmaan liittouma, jota johti Kadeshin kuningas. Taistelu on historian ensimmäinen, josta on jäänyt jäljelle suhteellisen luotettavaa aineistoa. Kanaaninmaan kapina, jota johti Kadeshin kuningas, sai Thutmosis III:n käymään sotaan syyrialais-kanaanilaista liittoumaa vastaan . Egyptologien eniten kannattaman tulkinnan mukaan Megiddon taistelu käytiin 9. toukokuuta 1457 eaa., mutta myös vuodet 1482 eaa. ja 1479 eaa. ovat vaihtoehtoja. Egyptiläisittäin onnistuneen taistelun ratkaisu oli Thutmosiksen taktiikka. Hän päätti käyttää reittinä Jisreelin tasangolle vaikeakulkuista keskimmäistä tietä, vaikka faaraon kenraalit suosittelivat joko pohjoista tai eteläistä reittiä. Tämä päätös oli Thutmosiksen kannalta hyvä, sillä kahta muuta reittiä vartioi kanaanilaisten jalkaväki, jonka tarkoituksena oli perääntyä ja johdattaa egyptiläiset sotavaunujen luokse. Egyptiläiset yllättivät kuitenkin ja löivät hyökkäävät kanaanilaiset perusteellisesti ja jäljelle jääneet pakenivat Megiddon linnoituskaupunkiin, mistä seurasi Megiddon piiritys. Piiritystä kesti joidenkin lähteiden mukaan jopa seitsemän kuukautta , mutta toisaalla sanotaan, että piiritettävät käsittivät muutamassa päivässä olevansa voimattomia faaraon joukkojen edessä. Egyptiläiset joukot saivat antautuneilta kanaanilaisilta 340 sotavankia, 2 200 hevosta, 924 sotavaunua, jonkin verran kultaa, 1 929 nautaeläintä, 2 000 vuohta, 20 500 lammasta ja aseistusta. Megiddon taistelu on ensimmäinen, josta on kirjallista aineistoa. Lisäksi taistelussa käytettiin ensimmäisen kerran historiassa laminoitua jousipyssyä. Kaikki selonteot taistelusta ovat egyptiläislähteistä. Amunin temppelistä, Karnakista, on löytynyt armeijan kirjurin Tjanenin tekemiä hieroglyfeja, joissa käydään taistelu läpi. == Lähteet == == Aiheesta muualla == * Taistelun egyptiläinen kuvaus englanniksi käännettynä Luokka:1400-luku eaa. Luokka:Israelin historia Luokka:Antiikin taistelut Luokka:Muinaisen Egyptin historia
Miekkailu kesäolympialaisissa 1960

Rooman kesäolympialaisissa 1960 miekkailussa kilpailtiin kahdeksassa lajissa. Miehet kilpailivat sekä henkilökohtaisessa kilpailussa että joukkuekilpailussa kalvalla, säilällä ja floretilla. Naiset kilpailivat sekä henkilökohtaisessa kilpailussa että ensi kertaa myös joukkuekilpailussa floretilla. ==Mitalistit== Laji: Kultaa: Hopeaa: Pronssia: Miesten floretti Viktor Ždanovitš Juri Sisikin Albert Axelrod Yhdysvallat Miesten floretin joukkuekilpailu Viktor Ždanovitš Mark Midler Juri Sisikin German Svešnikov Juri Rudov Alberto Pellegrino Luigi Carpaneda Mario Curletto Aldo Aureggi Edoardo Mangiarotti Jürgen Brecht Tim Gerresheim Eberhard Mehl Jürgen Theuerkauff Miesten kalpa Giuseppe Delfino Allan Jay Bruno Habarov Miesten kalvan joukkuekilpailu Giuseppe Delfino Alberto Pellegrino Carlo Pavesi Edoardo Mangiarotti Fiorenzo Marini Gianluigi Saccaro Allan Jay Michael Howard John Pelling Henry Hoskyns Raymond Harrison Michael Alexander Guram Kostava Bruno Habarov Arnold Tšernuševitš Valentin Tšernikov Aleksandr Pavlovski Miesten säilä Rudolf Kárpáti Unkari Zoltán Horváth Unkari Wladimiro Calarese Miesten säilän joukkuekilpailu Unkari Zoltán Horváth Rudolf Kárpáti Tamás Mendelényi Pál Kovács Gábor Delneky Aladár Gerevich Andrzej Piatkowski Emil Ochyra Wojciech Zablocki Jerzy Pawłowski Ryszard Zub Marian Kuszewski Wladimiro Calarese Gianpaolo Calanchini Pierluigi Chicca Mario Ravagnan Roberto Ferrari Naisten floretti Heidi Schmid Valentina Rastvorova Maria Vicol Romania Naisten floretin joukkuekilpailu Tatjana Petrenko Valentina Rastvorova Ljudmila Šišova Valentina Prudskova Aleksandra Zabelina Galina Gorohova Unkari Györgyi Szekely Ildikó Ujlaki-Rejtö Magdolna Kovács-Nyári Katalin Juhász Lidia Dömölky Irene Camber Velleda Cesari Antonella Ragno Bruna Colombetti Claudia Pasini ==Mitalitaulukko== Sijoitus Maa Kulta Hopea Pronssi Mitalien määrä 1\. 3 2 2 7 2\. Unkari 2 2 0 4 3\. 2 1 3 6 4\. 1 0 1 2 5\. 0 2 0 2 6\. 0 1 0 1 7\. Romania 0 0 1 1 7\. Yhdysvallat 0 0 1 1 ==Lähteet== * Luokka:Kesäolympialaiset 1960 1960
Brașov (piirikunta)

Brașov () on piirikunta Romanian Transilvaniassa. Piirikunnan pääkaupunki on Brașov. Sen pinta-ala on 5 363 km² ja siellä on noin 550 765 asukasta (vuonna 2014). == Maantiede == Piirikunnan pinta-ala on yhteensä 5 363 km². Alueella kohoavat Karpaatit ja niihin kuuluva Făgărașvuoristo. Alueen läpi virtaa Oltjoki. Brașovin piirikunta rajautuu idässä Covasnan piirikuntaan, lännessä Sibiun piirikuntaan, pohjoisessa Mureşin ja Harghitan piirikuntiin sekä etelässä Argeşin, Dâmboviţan ja Prahovan piirikuntiin. == Kaupungit ja kunnat == === Kaupungit === * Brașov * Făgăraș * Codlea * Săcele * Ghimbav * Predeal * Râșnov * Rupea * Victoria * Zărnești === Kunnat === *Apața *Augustin *Beclean *Bod *Bran *Budila *Bunești *Cața *Cincu *Comǎna *Cristian *Crizbav *Drăguș *Dumbrăvița *Feldioara *Fundata *Hălchiu *Hărman *Hârseni *Hoghiz *Holbav *Homorod *Jibert *Lisa *Mândra *Măieruș *Moieciu *Ormeniș *Părău *Poiana Mărului *Prejmer *Racoș *Recea *Șercaia *Șinca *Șinca Nouă *Sâmbăta de Sus *Sânpetru *Șoarș *Tărlungeni *Teliu *Ticușu *Ucea *Ungra *Vama Buzăului *Viștea *Voila *Vulcan == Väestö == Vuoden 2011 väestönlaskennan mukaan piirikunnassa oli 505 442 asukasta ja sen väestötiheys oli 94 asukasta neliökilometrillä.http://www.recensamantromania.ro/wp- content/uploads/2012/02/Comunicat_DATE_PROVIZORII_RPL_2011.pdf Piirikunnan asukkaista romanialaisia on 87,4 %, unkarilaisia 7,8 %, romaneja 3,5 % ja saksalaisia 0,6 %. Vuosi Piirikunnan väkilukuNational Institute of Statistics, "Populaţia la recensămintele din anii 1948, 1956, 1966, 1977, 1992, 2002 şi 2011" 1948 300 836 1956 373 941 1966 442 692 1977 582 863 1992 643 261 2002 589 028 2011 505 442 == Lähteet == == Aiheesta muualla == * Branin linna (englanniksi) * Unescon maailmanperintöluetteloon lisätyt linnoitetut kirkot *
Hunedoara (piirikunta)

Hunedoara () on piirikunta Romanian Transilvaniassa. Piirikunnan pääkaupunki on Deva. Sen pinta-ala on 7 063 km² ja siellä on noin 407 892 asukasta (vuonna 2014). == Maantiede == Piirikunnan pinta-ala on yhteensä 7 063 km². Alueen läpi virtaa Mureşjoki. Hunedoaran piirikunta rajautuu idässä ja pohjoisessa Alban piirikuntaan, lännessä Aradin, Timişin ja Caraş-Severinin piirikuntiin sekä etelässä Gorjin piirikuntaan. == Kaupungit ja kunnat == === Kaupungit === * Deva * Hunedoara * Brad * Lupeni * Orăștie * Petroșani * Vulcan * Aninoasa * Călan * Geoagiu * Hațeg * Petrila * Simeria * Uricani === Kunnat === *Baia de Criș *Balșa *Bănița *Baru *Băcia *Băița *Bătrâna *Beriu *Blăjeni *Boșorod *Brănișca *Bretea Română *Buceș *Bucureșci *Bulzeștii de Sus *Bunila *Burjuc *Cerbăl *Certeju de Sus *Cârjiți *Crișcior *Densuș *Dobra *General Berthelot *Ghelari *Gurasada *Hărău *Ilia *Lăpugiu de Jos *Lelese *Lunca Cernii de Jos *Luncoiu de Jos *Mărtinești *Orăștioara de Sus *Pestișu Mic *Pui *Rapoltu Mare *Răchitova *Ribița *Râu de Mori *Romos *Sarmizegetusa *Sălașu de Sus *Sântămăria-Orlea *Șoimuș *Teliucu Inferior *Tomești *Toplița *Totești *Turdaș *Vața de Jos *Vălișoara *Vețel *Vorța *Zam == Väestö == Vuoden 2011 väestönlaskennan mukaan alueella oli 426 165 asukasta ja sen väestötiheys oli 69 asukasta neliökilometrillä. Piirikunnan asukkaista romanialaisia on 92 %, unkarilaisia 5 %, romaneja 2 % ja saksalaisia alle 1 %.National Institute of Statistics, "Populaţia după etnie" Alue on tunnettu kivihiilikaivoksistaan, jotka ovat tuoneet piirikuntaan työvoimaa Romanian eri osista. Vuosi Piirikunnan väestönkasvuNational Institute of Statistics, "Populaţia la recensămintele din anii 1948, 1956, 1966, 1977, 1992 şi 2002" 1948 306 955 1956 381 902 1966 474 602 1977 514 436 1992 547 950 2002 485 712 2011 396 253 == Katso myös == * Orăștie-vuorten daakialaiset linnoitukset == Lähteet == == Aiheesta muualla == * Piirikunnan viralliset internetsivut Luokka:Romanian piirikunnat
Lagerborg

thumb|Lagerborg-aatelissuvun vaakuna thumb|200px|"Kuvernöörin muistomerkki" - Robert Wilhelm Lagerborgin muistomerkki Oulun hautausmaalla Lagerborg on ruotsalainen aatelissuku, jonka yksi sukuhaara on introdusoitu Suomen aateliin sukuna numero 105. Suvun juuret ovat Ruotsin Värmlannissa ja sen vaiheet tunnetaan 1500-luvulta alkaen. Viitattu 13.6.2014. Suvun kantaisä, everstiluutnanti Olof Olofsson Skragge aateloitiin suuren Pohjan sodan aikana 1719 ja introdusoitiin Ruotsin ritarihuoneeseen sukuna numero 1620. Suomalaisen haaran kantaisä Karl Lagerborg muutti maahan vuonna 1731.Marja Jalava "Kokonainen elämä on ihmisen pyhin oikeus" - Rolf Lagerborgin seksuaaliradikalismi ja ylempien yhteiskuntaryhmien keskinäiset esiaviolliset suhteet 1900-luvun alun Suomessa Pro gradu, Marraskuu 1997 Suku sammui Suomessa mieslinjalta vuonna 1961 ja kokonaan vuonna 2004. == Suvun jäseniä == * Robert Wilhelm Lagerborg (1796–1849), Oulun läänin maaherra,Lagerborg, Robert Vilhelm (Robert Wilhelm) - Suomalaisen kirjallisuuden seuran jäsentietokanta. Karl Lagerborgin pojanpojanpoika * Robert Olof Lagerborg (1835–1882), Helsingfors Dagbladin päätoimittaja Robert Vilhelmin poika * Alexander Wilhelm Lagerborg (1838–1905), insinööri, Robert Vilhelmin poika * Hjalmar Lagerborg (1842–1910), insinööri, Suomen pääpostijohtaja, Robert Vilhelmin poika * Signe Lagerborg-Stenius (1870–1968), Suomen ensimmäisiä naispuolisia arkkitehteja, Robert Olof Lagerborgin tytär, arkkitehti Gunnar Steniuksen puoliso, filosofi Erik Steniuksen äitiFinlands ridderskaps och adels kalender 1956, sivu 273 * Viva Lagerborg (1871–1941), lasten tuberkuloosihoidon uranuurtaja, Hjalmar Lagerborgin tytärViva Lagerborg (1871—1941) — lasten tuberkuloosihoidon uranuurtaja . Julkaisija Arno Forsius. * Rolf Lagerborg (1874–1959), filosofian professori, Hjalmar Lagerborgin poika == Lähteet == Luokka:Suomalaiset aatelissuvut
Kalevi Nyqvist

Kalevi Nyqvist (6. huhtikuuta 1936 Asikkala – 7. marraskuuta 2018)Kuolinilmoitus, Kalevi Nyqvist, Etelä-Suomen Sanomat, 2019, No 18, sivu 14, julkaistu 20.1.2019 oli suomalainen viihdemuusikko ja sovittaja, joka oli mukana ainakin 1966 musiikkikappaleen levytyksessä.Gramexin ilmoittama tieto, ennen vuotta 1961 tehdyt levytykset eivät sisälly lukuun Nyqvist vaikutti monessa eri yhtyeessä harmonikansoittajana. Kuuluisin oli hänen oman yhtyeensä lisäksi yhtye Tulipunaruusut. Nyqvistin yhtyeen solisteina oli useita iskelmälaulajia. Ensimmäiset levytyksensä Nyqvist teki Lasse Pihlajamaan kanssa Rytmi-levymerkille vuonna 1954. Kyseessä oli kaksi duettoa, ”Ihanat päivät” -valssi ja ”Huvittelevat hanurit” -polkka. Omia levytyksiä joko soolona tai yhtyeen kanssa Nyqvist levytti vuoteen 1987 mennessä kaikkiaan 72. Nämä olivat enimmäkseen instrumentaaliversioita jo aiemmin useaankin kertaan laulettuna levytetyistä kappaleista.Vesa Kurkela ja Marko Tikka (toim.): Suomalaisen harmonikan historia, s. 241. Ikaalinen: Suomen Harmonikkainstituutti ja Suomen Harmonikkaliitto, 2014. ISBN 978-952-68260-4. Nyqvist voitti harmonikansoiton Suomen mestaruuden vuonna 1961.Keijo Virtamo (toim.): Otavan musiikkitieto (2. painos), s. 288. Helsinki: Otava, 1997. ISBN 951-1-14518-5. Nyqvist sovitti muun muassa Veikko Lavin kahden, vuosina 1971 ja 1979 ilmestyneiden albumien kappaleet. Hän luonnehti Lavin kappaleiden sovitusta haastavaksi, koska Lavilla ei ollut käsitystä laulujen ”oikeaoppisista” kaavoista ja sanoitustekniikasta. Esimerkiksi Lavin säveltämä ja sanoittama ”Lasijauholaivakeikka” oli Nyqvistin mielestä sovitettavana lähes mahdottoman tuntuinen, mutta lopputuloksena oli yksi Lavin parhaista kappaleista.Matti Halmeaho: Laulajan testamentti: Veikko Lavin taiteilijavuodet 1950–1996, s. 294. Helsinki: Art House, 2013. ISBN 978-951-884-507-5. ==Diskografia== * Vanhaa tanssimusiikkia (1968) * Tähdet meren yllä (1974) * Kun ilta ehtii (1974) * Tanssiva Suomi (1984) * Kulkurin valssi (1985) * Kultainen nuoruus (1990) == Lähteet == ==Aiheesta muualla== * * * * * Kalevi Nyqvist elonetissä Luokka:Suomalaiset sovittajat Luokka:Suomalaiset harmonikansoittajat Luokka:Vuonna 1936 syntyneet Luokka:Vuonna 2018 kuolleet